钦定古今图书集成/历象汇编/历法典/第105卷 > 《新法历书三》 > 图
## 钦定古今图书集成/历象汇编/历法典/第105卷 > 《新法历书三》 > 图

赤道至顶极之度即北极出地之度

如图甲己为赤道丙为顶极乙为赤道极戊丁为地平今言甲丙与乙丁等者甲乙弧丙丁弧各相去九十度各减一丙乙弧则甲丙与乙丁等若赤道极高之甲戊弧亦与丙乙弧等

其理同也。

《论地平东西圈》，〈凡二条：〉

东西，亦地平之侣圈也。其两极在地平与南北侣圈
之交，过此两极者，有六大圈，亦分《天元球》为十二舍，
地平以上常见者六舍最尊者，地平与南北圈也。其
次序从东地平起算为初舍，入东一舍为第一，入东
二舍为第二，至南北圈之底起第四，西地平上起第
七，南北之顶起第十。此法为用甚大，医家、农家及行
海者所必须也。